Z A P I S N I K
10. sjednice Vijeća Mjesnog odbora Resnik održane 17. ožujka 2026. 
Zagreb, I. Resnik 48 s početkom u 18,00 sati

Nazočni članovi Vijeća:
Dario Hlebec, Dominik Žibrat, Iva Šunjić, Jelena Laco i Tijana Dusper.

Odsutni članovi Vijeća: -

Predsjedava gospodin Dario Hlebec, predsjednik Vijeća.

Zapisnik vodi: Jelena Laco, članica Vijeća

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.

Predsjednik Vijeća daje zapisnik 9. sjednice na verifikaciju.
Vijeće prihvaća tekst Zapisnika 9. sjednice Vijeća, bez izmjena.

Na prijedlog predsjednika Vijeće jednoglasno utvrđuje


DNEVNI  RED

	1. 
	Zaključak za redovno korištenje prostora  - Gerontološki centar - donošenje zaključka

	2. 
	Zaključci o aktualnoj komunalnoj i prometnoj problematici - donošenje zaključka

	
	a) Zaključak o regulaciji tranzitnog prometa i lokalnih prometnica u naselju Resnik - donošenje zaključka.

	
	b) Zaključak o postavljanju prometnog ogledala I Resnik - Drava promet - donošenje zaključka.

	
	c) Zaključak o sanaciji i proširenju nogostupa te izmiještanja stupova javne rasvjete - donošenje zaključka.

	
	d) Zaključak o modernizaciji sustava javne rasvjete u naselju Resnik - donošenje zaključka.

	
	e) Zaključak o neugodnim mirisima s Centralnog uređaja za pročišćavanje otpadnih voda u Resniku - donošenje zaključka.

	3. 
	Pitanja, prijedlozi i obavijesti




Ad1. Zaključak za redovno korištenje prostora  - Gerontološki centar - donošenje zaključka

Predsjednik Vijeća Dario Hlebec izvijestio je prisutne o zahtjevu Gerontološkog centra Doma Peščenica za korištenje dvorane u objektu Mjesnog odbora Resnik. 
Otvara raspravu.

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključak  za redovno korištenje prostora  - Gerontološki centar - donošenje zaključka

(Zaključak se prilaže ovom zapisniku i njegov je sastavni dio.)

Ad2. Zaključci o aktualnoj komunalnoj i prometnoj problematici - donošenje zaključka

Predsjednik Vijeća ukratko ukazuje na par problema po pitanju ove točke dnevnog reda pa predlaže da Vijeće provede raspravu i donese zaključke.

a) Zaključak o regulaciji tranzitnog prometa i lokalnih prometnica u naselju Resnik - donošenje zaključka

Predsjednik Vijeća ukazuje na problem prometnog kolapsa u naselju, uzrokovanog pojačanim tranzitnim prometom u jutarnjim satima (terminima odlaska na posao). Vozači iz okolnih mjesta koriste lokalne prometnice kroz Resnik kao 'prečac', čime opterećuju postojeću infrastrukturu i onemogućuju stanarima uključivanje u promet. Zbog ograničenog broja izlaza iz naselja, stanovnici na izlazak iz svojih ulica čekaju i do 30 minuta, što je neprihvatljivo za normalno funkcioniranje naselja.
Otvara raspravu
U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključak  o regulaciji tranzitnog prometa i lokalnih prometnica u naselju Resnik - donošenje zaključka

(Zaključak se prilaže ovom zapisniku i njegov je sastavni dio.)

b) Zaključak o postavljanju prometnog ogledala I Resnik - Drava promet - donošenje zaključka

Vijećnici traže postavljanje cestovnog prometnog ogledala radi osiguranja dovoljne preglednosti na raskrižju ulice I. Resnik kod gospodarskog subjekta 'Drava promet'. Postavljanje ogledala je potrebno radi sigurnosti vozača koji dolaze iz smjera istoka (Ivanja Reka) i skreću ulijevo na javni put (k.č. 4509), kako bi pravovremeno uočili vozila iz suprotnog smjera (zapad). Na navedenoj lokaciji događaju se opasne situacije i nagla kočenja i dolazi do rizika od frontalnog sudara.
Predsjednik Vijeća otvara raspravu.

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključak  o postavljanju prometnog ogledala I Resnik - Drava promet - donošenje zaključka

(Zaključak se prilaže ovom zapisniku i njegov je sastavni dio.)
c) Zaključak o sanaciji i proširenju nogostupa te izmještanja stupova javne rasvjete - donošenje zaključka

Predsjednik Vijeća napominje da se treba raspraviti o alarmantnom stanju pješačke staze u ulici II. Resnik, na potezu ispred kućnih brojeva 3, 5, 7, 9, 11, 12 i 13, pa sve do katastarske čestice 4319/3. Utvrđeno je kako je postojeći nogostup izveden suprotno svim tehničkim pravilima i sigurnosnim standardima.
Napominje da je stup javne rasvjete postavljen je na samoj sredini pješačke staze, čime fizički onemogućuje prolaz. Roditelji s kolicima, djeca i osobe s invaliditetom prisiljeni su silaziti na kolnik u trenutku prolaska autobusa i gustog automobilskog prometa. Na pojedinim dijelovima nogostup je toliko uzak i na istome nije moguće kretanje pješaka. Zbog iznimno gustog prometa u ulici II. Resnik, svaki silazak s nogostupa predstavlja izravnu opasnost od naleta vozila na pješake.
Otvara raspravu.

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključak  o sanaciji i proširenju nogostupa te izmiještanja stupova javne rasvjete - donošenje zaključka

(Zaključak se prilaže ovom zapisniku i njegov je sastavni dio.)

d) Zaključak o modernizaciji sustava javne rasvjete u naselju Resnik - donošenje zaključka

Predsjednik napominje da Vijeće zahtijeva hitnu modernizaciju sustava javne rasvjete u cijelom naselju Resnik sukladno Akcijskom planu energetski učinkovite modernizacije sustava javne rasvjete Grada Zagreba. Trenutna rasvjetna tijela su zastarjela, neadekvatne snage i stvaraju opasne „tamne zone“, što ugrožava sigurnost pješaka i vozača. Vijeće traži da se u naselju Resnik zamjene  rasvjetna tijela, radi povećanja sigurnosti stanara i prevencije prometnih nezgoda.
Otvara raspravu.

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključak  o modernizaciji sustava javne rasvjete u naselju Resnik - donošenje zaključka

(Zaključak se prilaže ovom zapisniku i njegov je sastavni dio.)

e) Zaključak o neugodnim mirisima s Centralnog uređaja za pročišćavanje otpadnih voda u Resniku - donošenje zaključka

Predsjednik Vijeća ukazuje na problem učestalog širenja neugodnih mirisa s lokacije pročistača otpadnih voda u Resniku, što ozbiljno narušava kvalitetu života. Smrad se pojačava ovisno o vremenskim prilikama
Napominje da Vijeće mjesnog odbora traži postavljanje mjerne postaje za praćenje kvalitete zraka i prisutnosti plinova koji uzrokuju smrad u samom naselju, uz javno dostupne podatke u realnom vremenu.
Otvara raspravu.

U raspravi sudjeluju: Dario Hlebec, Dominik Žibrat, Iva Šunjić, Jelena Laco i Tijana  Dusper, 

Vijeće jednoglasno donosi

Zaključak  o neugodnim mirisima s Centralnog uređaja za proćiščavanje otpadnih voda u Resniku - donošenje zaključka

(Zaključak se prilaže ovom zapisniku i njegov je sastavni dio.)

Ad3. Pitanja, prijedlozi i obavijesti

Ad3.1. Predsjednik Vijeća izvijestio je o zamolbi umjetničke organizacije Teatar “Poco Loco” za izdavanjem pisma namjere u svrhu prijave projekta na natječaj Grada Zagreba "Kultura i umjetnost u zajednici". Istaknuto je da projekt obuhvaća besplatne kazališne predstave za djecu
i književne susrete u prostorima MO Resnik. 
Napominje da je Vijeće suglasno da se izda Pismo namjere Teatru Poco Loco za korištenje dvorane MO Resnik za potrebe navedenog projekta. Pismo namjere izdaje se isključivo za potrebe natječajne dokumentacije.
Predsjednik Vijeća Dario Hlebec izvještava nazočne vijećnike o radu između dviju sjednica. Budući da nije bilo više pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Sjednica je završila u 19:00 sati.

KLASA: 024-08/26-003/572
[bookmark: _GoBack]URBROJ: 251-13-11-5/006-26-2
Zagreb, 17. ožujka 2026.

Zapisnik uredila:
Jelena Laco

Predsjednik
Vijeća Mjesnog odbora Resnik

Dario Hlebec


	Na temelju članka 7. Zaključka o prostorima mjesne samouprave (Službeni glasnik Grada Zagreba 26/25) i članka 38. Pravila Mjesnog odbora Resnik, Vijeće Mjesnog odbora Resnik na 10. sjednici, 17. siječnja 2025., donijelo je


Z A K L J U Č A K
o  redovnom korištenju prostora MS Resnik
za potrebe Gerontološkog centra Doma Peščenica


1. „Gerontološkom centru Doma Peščenica, Zagreb“, odobrava se povremeno korištenje prostora, dvorane, u objektu Mjesnog odbora Resnik, I. Resnik 48, u  terminu: svaki ponedjeljak u mjesecu od 14:00 do 15:30 sati i svaki petak u mjesecu u vremenu od 09:00 do 10:30 sata i teče od 17. ožujka 2026. do 31. prosinca 2026.

2. Prostor iz točke 1. ovog zaključka, „Gerontološki centar Doma Peščenica, Zagreb“ koristiti će bez naknade.

3. Korisnik se obvezuje da će postupati s pažnjom dobrog gospodara u korištenju prostora, što uključuje čišćenje i pospremanje prostora nakon korištenja. 

4. O redovnom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, Područni odsjek Centar II (Maksimir, Peščenica – Žitnjak i Trnje) izdat će odobrenje o korištenju, a u skladu s ovim zaključkom.



KLASA: 024-08/26-003/572
URBROJ: 251-13-11-5/006-26-3
U Zagrebu, 17. ožujka 2026.


Predsjednik
Vijeća Mjesnog odbora Resnik

Dario Hlebec




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Resnik na 10. sjednici, 17. ožujka 2026, donijelo je

[bookmark: _Hlk129851635]Z A K L J U Č A K
o regulaciji tranzitnog prometa i lokalnih prometnica u naselju Resnik

1. Vijeće je raspravljalo o problemu prometnog kolapsa u naselju, uzrokovanog pojačanim tranzitnim prometom u jutarnjim satima (terminima odlaska na posao). Vozači iz okolnih mjesta koriste lokalne prometnice kroz Resnik kao 'prečac', čime opterećuju postojeću infrastrukturu i onemogućuju stanarima uključivanje u promet. Zbog ograničenog broja izlaza iz naselja, stanovnici na izlazak iz svojih ulica čekaju i do 30 minuta, što je neprihvatljivo za normalno funkcioniranje naselja.

2. Vijeće Mjesnog odbora Resnik predlaže Vijeću Gradske četvrti Peščenica-Žitnjak da hitno zatraži stručni očevid i u okviru svoje nadležnosti pokrene postupak: 

· hitne izrade nove regulacije prometa i postavljanje signalizacije za ograničenje tranzitnog prometa u terminima odlaska na posao između  (06:00 – 09:00 sati)
· ograničenje za teretna vozila i uvođenje zabrane prometa za vozila iznad 3,5 tona (uz izuzetke za javni prijevoz, stanare, lokalne gospodarske subjekte, dostave te komunalna vozila s dozvolom) na svim ulaznim točkama u naselje
· pojačan nadzor prometne policije radi kontrole 

3. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje. 


KLASA:024-08/26-003/572
URBROJ:251-13-11-5/006-26-4
Zagreb, 17. ožujka 2026.

Predsjednik Vijeća
Mjesnog odbora Resnik 

Dario Hlebec               




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Resnik na 10. sjednici, 17. ožujka 2026, donijelo je

Z A K L J U Č A K
o postavljanju prometnog ogledala I. Resnik kod gosp. subjekta „Drava promet”


1. Vijeće Mjesnog odbora Resnik predlaže Vijeću Gradske četvrti Peščenica-Žitnjak da hitno zatraži stručni očevid i u okviru svoje nadležnosti pokrene postupak: 

· postave prometnog ogledala radi osiguranja dovoljne preglednosti na raskrižju ulice I. Resnik kod gospodarskog subjekta „Drava promet“ 
· postavljanje prometnog ogledala potrebno je radi sigurnosti vozača koji dolaze iz smjera istoka (Ivanja Reka) i skreću lijevo na javni put (k.č. 4509) kako bi pravovremeno uočili vozila iz suprotnog smjera (zapad) 
· na navedenoj lokaciji događaju se opasne situacije i nagla kočenja te dolazi do rizika frontalnog sudara

2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje. 


KLASA:024-08/26-003/572
URBROJ:251-13-11-5/006-26-5
Zagreb, 17. ožujka 2026.

Predsjednik Vijeća
Mjesnog odbora Resnik 

Dario Hlebec               




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Resnik na 10. sjednici, 17. ožujka 2026, donijelo je

Z A K L J U Č A K
o sanaciji i proširenju nogostupa te izmještanja stupova javne rasvjete


1. Vijeće Mjesnog odbora Resnik je raspravljalo o alarmantnom stanju pješačke staze u ulici II. Resnik, na potezu ispred kućnih brojeva 3, 5, 7, 9, 11, 12 i 13, pa sve do katastarske čestice 4319/3. Utvrđeno je kako je postojeći nogostup izveden suprotno svim tehničkim pravilima i sigurnosnim standardima.
Vijeće Mjesnog odbora Resnik napominje da je stup javne rasvjete postavljen je na samoj sredini pješačke staze, čime fizički onemogućuje prolaz roditelji s kolicima, djeci i osobama s invaliditetom prisiljeni su silaziti na kolnik u trenutku prolaska autobusa i gustog automobilskog prometa. Na pojedinim dijelovima nogostup je toliko uzak i na istome nije moguće kretanje pješaka. Zbog iznimno gustog prometa u ulici II. Resnik, svaki silazak s nogostupa predstavlja izravnu opasnost od naleta vozila na pješake

2. Vijeće Mjesnog odbora Resnik predlaže Vijeću Gradske četvrti Peščenica-Žitnjak da hitno zatraži stručni očevid i u okviru svoje nadležnosti pokrene postupak: 

· hitne izrade rješenja za proširenje nogostupa na dionici II. Resnik 3-13 (k.č.   4319/3) u skladu s važećim propisima o sigurnosti prometa.
· izmještanja stupa javne rasvjete izvan pješačke staze kako bi se osigurao nesmetan prolaz
· pokretanje postupka provjera međa i po potrebi povlačenje ograda privatnih  posjeda, ako se utvrdi da su iste ušle u gabarit javnog puta, a sve u svrhu zaštite ljudskih života
· hitan izlazak prometne inspekcije na terenu radi utvrđivanja stanja pješačke staze i izdavanje naloga za sanaciju prije nastanka tragičnih posljedica

3. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje. 

KLASA:024-08/26-003/572
URBROJ:251-13-11-5/006-26-6
Zagreb, 17. ožujka 2026.
Predsjednik Vijeća
Mjesnog odbora Resnik 

Dario Hlebec               




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Resnik na 10. sjednici, 17. ožujka 2026, donijelo je

Z A K L J U Č A K
o modernizaciji sustava javne rasvjete na području Mjesnog odbora Resnik



1. Vijeće Mjesnog odbora Resnik predlaže Vijeću Gradske četvrti Peščenica-Žitnjak da hitno zatraži stručni očevid i u okviru svoje nadležnosti pokrene postupak: 

· modernizacije sustava javne rasvjete (zamjena svih rasvjetnih tijela na postojećim stupovima) na području Mjesnog odbora Resnik sukladno akcijskom planu energetski učinkovite modernizacije sustava javne rasvjete Grada Zagreba
· trenutna rasvjetna tijela su zastarjela, neadekvatne snage i stvaraju opasne „tamne zone“ što ugrožava sigurnost pješaka

2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje. 



KLASA:024-08/26-003/572
URBROJ:251-13-11-5/006-26-7
Zagreb, 17. ožujka 2026.

Predsjednik Vijeća
Mjesnog odbora Resnik 

Dario Hlebec               




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Resnik na 10. sjednici, 17. ožujka 2026, donijelo je

Z A K L J U Č A K
o problemu neugodnih mirisa s Centralnog uređaja za pročišćavanje otpadnih voda u Resniku 

1. Vijeće Mjesnog odbora Resnik raspravljalo je o učestalom širenju neugodnih mirisa s lokacije pročistača otpadnih voda u Resniku i ustanovilo da to ozbiljno narušava kvalitetu života kako građana Resnika tako i okolnih naselja. Neugodni mirisi se pojačavaju ovisno o vremenskim prilikama.
 
1. Vijeće Mjesnog odbora Resnik predlaže Vijeću Gradske četvrti Peščenica-Žitnjak da hitno zatraži stručni očevid i u okviru svoje nadležnosti pokrene postupak: 

· hitne postave mjerne postaje za praćenje kvalitete zraka i prisutnosti plinova koji uzrokuju nesnosan smrad na području MO Resnik, uz javno dostupne podatke o realnom vremenu

3. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje. 


KLASA:024-08/26-003/572
URBROJ:251-13-11-5/006-26-8
Zagreb, 17. ožujka 2026.

Predsjednik Vijeća
Mjesnog odbora Resnik 

Dario Hlebec               



